送川全之雲門
作者：釋慧空
朝代：宋

paragraphs: 入嶺踏著披秀，恰似倒食甘蔗。
前頭節節不同，未可只麽掉下。
雪峰玄沙黄蘗，鼓山東禪西禪。
是處波騰嶽立，隨方五位三玄。
一一從頭咬嚼，要令首尾完全。
雲門盡頭一節，苦硬如咬生鐵。
一咬咬著舌頭，洛陽橋成兩截。
普賢隱身無地，文殊倒退三千。
有問蔗作何味，附子出在西川。